
	Auditas atliktas Birštono savivaldybės kontrolieriaus tarnybos kontrolierės 2013-11-04 pavedimu Nr. 2-15.
	Auditą atliko Birštono savivaldybės kontrolės ir audito tarnybos kontrolierė Zita Pranckevičienė.
	Audito tikslas – įvertinti vidaus kontrolę, įskaitant finansų valdymą, savivaldybės turto valdymo, naudojimo, disponavimo juo teisėtumą ir pareikšti nepriklausomą nuomonę dėl 2012 metų ir 2013 m. trijų ketvirčių finansinių ataskaitų rinkinio ir kitų ataskaitų tikrumo ir teisingumo.
	Audituojamas subjektas – Birštono meno mokykla (toliau – Meno mokykla), adresas LT-59211, Birštonas, Basanavičiaus a 6. Identifikavimo kodas 190025029.
	Audituojamu laikotarpiu Meno mokykos direktoriaus pareigas atliko Laimutė Raugevičienė, vyr. buhaltere dirbo Aušra Dagilytė.
	Audito objektas – Birštono meno mokyklos 2012-12-31 ir 2013-09-30 būklei sudarytas finansinių ataskaitų rinkinys ir 2012 bei 2013 metų trijų ketvirčių sandoriai.
	Ši audito ataskaita yra sudėtinė išvadų, teikiamų Birštono savivaldybės tarybai dėl savivaldybės konsoliduotųjų ataskaitų rinkinio į kurio sudėtį įeina ir biudžeto įvykdymo ataskaitos, savivaldybės biudžeto projekto, savivaldybės skolos, suteiktų paskolų ir suteiktų savivaldybės garantijų ataskaitos ir dėl savivaldybei nuosavybės teise bei patikėjimo teise valdomo valstybės turto ataskaitos dalis.
	Audito ataskaita pateikia tik audito metu atliktus ir nustatytus dalykus, o nepriklausoma nuomonė apie finansinį atskaitų rinkinį ir kitas ataskaitas, savivaldybės lėšų ir turto valdymo, naudojimo, disponavimo jais teisėtumą ir jų naudojimą įstatymų nustatytiems tikslams pareiškiama audito išvadoje.
	Meno mokyklos teisinė forma yra savivaldybės biudžetinė įstaiga.
	Meno mokyklos savininkas yra Birštono savivaldybė. Savininko teises ir pareigas įgyvendinanti institucija yra Birštono savivaldybės taryba.
	Meno mokykla savo veikloje vadovaujasi Lietuvos Respublikos civiliniu kodeksu, kitais teisės aktais, Birštono savivaldybės tarybos sprendimais, savivaldybės administracijos direktoriaus įsakymais ir Birštono savivaldybės tarybos patvirtintais Birštono meno mokyklos nuostatais.
	Meno mokykla įsteigta siekiant vykdyti vaikų ir suaugusių neformalųjį švietimą, kurios svarbiausias veiklos tikslas – įtvirtinti edukacinės kultūrinės institucijos modelį kuriant patrauklią mokyklą, kurioje būtų sudarytos sąlygos puoselėti įgimtus meninius gebėjimus bei kūrybines galias visiems to norintiems vaikams ir suaugusiems, pagal nusistatytus uždavinius, parengtas strategijas, planus ir programas. Vadovaujantis Lietuvos Respublikos valstybės ir savivaldybių biudžetų pajamų ir išlaidų klasifikaciją įstaigos veiklos vykdomos pagal valstybės funkcijų klasifikacijos  priskirtas kategorijas: 09.05.01.01 ir 09.05.01.02.
                                      AUDITO APIMTIS IR METODAI
	Audituota 2012m. ir 2013 metų trijų ketvirčių finansinių ataskaitų rinkinys ir priedai, į kurio sudėtį įeina ir biudžeto vykdymo ataskaitų rinkinys: forma Nr. 2 – Biudžeto išlaidų sąmatos įvykdymo 2012-12-31 ir 2013-09-30 ataskaitos; finansinės būklės ataskaitos; veiklos rezultatų ataskaitos; grynojo turto pokyčių ataskaitos; pinigų srautų ataskaitos; metinių finansinių ataskaitų aiškinamieji raštai; ilgalaikio materialiojo turto balansinės vertės pasikeitimai per ataskaitinius laikotarpius; nematerialiojo turto vertės pasikeitimai per ataskaitinius laikotarpius; atsargų vertės pasikeitimai per ataskaitinius laikotarpius; informacija apie išankstinius apmokėjimus; informacija apie per vienerius metus gautinas sumas; informacija apie finansavimo sumas pagal šaltinius; informacija apie pinigus ir jų ekvivalentus; informacija apie trumpalaikes mokėtinas sumas; informacija apie pagrindines veiklos pajamas; informacija apie pagrindines veiklos išlaidas. Taip pat patikrinta visi pirminiai įstaigos dokumentai (didžioji knyga, kiti registrai ir t. t.), susipažinta su įstaigos veikla, organizacine struktūra.
	Meno mokykla yra savivaldybės asignavimų valdytojas, kuris vykdo tris pagrindines  programas: bendrosios dotacijos kompensacijos lėšų; mokinio krepšelio; įstaigos pajamų (mokestis už mokslą) bei kitas programas skirtas ugdymo projektų įgyvendinimui, kurioms skiriamas atskiras finansavimas. Taip pat mokykla yra įregistruota paramos ir labdaros gavėja, todėl dalį lėšų surenka iš fizinių asmenų skiriamų dviejų procentų perskirstant gyventojų pajamų mokestį. 
	Auditas atliktas vadovaujantis Tarptautiniais audito standartais. Audito įrodymai surinkti dokumentinės kontrolės metodu ištisiniu būdu taikant analitines ir sintetines procedūras: tikrinimą, apklausą, skaičiavimą, patvirtinimą ir kitas procedūras. Tikrinimo procedūros labiausiai buvo nukreiptos į tas sritis finansinių ataskaitų rinkinyje, kuriose buvo pareikalauta daugiausia lėšų ir kurios yra svarbiausios įstaigos valdymui.
                  Audito metu buvo peržiūrėta ir įvertinta įstaigos buhalterinės apskaitos sistema, peržiūrėta tikrinamųjų laikotarpių finansinių ataskaitų rinkinių parengimo dokumentai, patvirtinantys pateiktą informaciją ir sumas finansinių ataskaitų rinkiniuose, kad galima būtų įsitikinti turto nuosavybe, buvimu ir įvertinimu. Buvo įvertinti naudojami apskaitos principai bei vadovybės padaryti įvertinimai, nustatyta ar įstaigos įsipareigojimai yra tinkamai atspindėti finansinių ataskaitų rinkiniuose. Peržiūrėta finansinių ataskaitų pajamų ir išlaidų apskaita, patikrinta ūkinės operacijos nuo turto ir atsargų įsigijimo iki jų nurašymo, įsitikinta, ar visi įrašai susiję su tikrinamųjų laikotarpių įstaigos veikla, yra apskaityti finansinių ataskaitų rinkinyje. 
	Audito metu nustatyti rizikos veiksniai, įvertintos riziką mažinančios priemonės, vidaus kontrolės aplinka apskaitos srityse bei darbo užmokesčio, socialinio draudimo, mokėjimų (atsiskaitymų) ir pirkimų, ilgalaikio ir trumpalaikio turto bei atsargų įsigijimo bei pinigų banke  apskaitos srityse.
	Audituotos sritys: darbo užmokestis ir socialinis draudimas, pajamų mokesčio išskaičiavimas iš darbo užmokesčio; ilgalaikis materialusis ir nematerialusis turtas; išlaidos prekėms ir paslaugoms. Audituojamoms sritims parengtos audito programos ir atliktos savarankiškos procedūros.
	Birštono savivaldybės tarybos sprendimu 2012-01-27 sprendimu Nr. TS-1 Meno mokyklai buvo skirta 854700,00 Lt finansavimas (iš jų 7804,00 Lt mokinio krepšelio ir 846896,00 Lt bendrosios dotacijos) ir 43000,00 Lt įstaigos pajamų, iš jų atitinkamai darbo užmokesčiui ir socialiniam draudimui 778096,00 Lt ir 55349,00,00 Lt bei ilgalaikio turto įsigijimui 0,00 Lt. Meno mokyklos  direktorės įsakymais sąmata buvo tikslinama. Gauta per 2012 metus iš savivaldybės biudžeto 854692,00 Lt, padaryta kasinių išlaidų 854692,00 Lt, iš jų darbo užmokesčiui – 778096,00 Lt, socialiniam draudimui-54398,00 Lt, ilgalaikio turo įsigijimui –0,00 Lt. Surinkta 49621,00 Lt specialiųjų lėšų , t. y. 6621,00 Lt daugiau nei planuota. Nepanaudotų spec. lėšų likutis už 2011 metus sudarė 16948,96 Lt todėl kasinės išlaidos iš specialiųjų lėšų yra 58466,00 Lt. Meno mokykla  per 2012 metus gavo ir panaudojo lėšas skirtų asignavimų ribose.
	2013 metams Birštono savivaldybės tarybos 2013-03-01 sprendimu Nr. TS-20 Meno mokyklai skirta finansavimas 866200,00 Lt bendrosios dotacijos kompensacijos lėšos, 9500,00Lt mokinio krepšelio, 40000,00 Lt planuojamos surinkti įstaigos pajamos ir 7674,00 Lt nepanaudotas 2012 metų spec. lėšų likutis, iš jų atitinkamai darbo užmokesčiui ir soc. draudimui 809500,00 Lt (93,45 proc.) bendrosios dotacijos 8800,00 Lt (92,63 proc.) mokinio krepšelio ir 13000,00 Lt (32,50 proc.) spec. lėšų, bei ilgalaikio turto įsigijimui iš spec. lėšų 7674,00 Lt. 2013 metų I pusmetį bendrosios dotacijos kompensacijos sąmata buvo patikslinta Meno mokyklos  direktorės įsakymu perkeliant lėšas iš straipsnio socialinė parama 100,00 Lt  į straipsnį ryšių paslaugos 100,00 Lt. 
                2013 metų trijų ketvirčių  planas bendrosios dotacijos kompensacijos 821900,00 Lt, gauta finansavimas 651607,00 Lt, padaryta kasinių išlaidų 651607,00 Lt, iš jų darbo užmokesčiui ir soc. draudimui 614202,00 Lt, mokinio krepšelio planas 7125,00 Lt, gauta finansavimas 6600,00 Lt, padaryta kasinių išlaidų 6600,00 Lt, iš jų darbo užmokesčiui ir soc. draudimui 6600,00 Lt, surinkta 31238,00 Lt įstaigos pajamų, kasinės išlaidos 20857,00 Lt (įskaitant praėjusių metų likutį 7674,00 Lt), iš jų darbo užmokesčiui ir soc. draudimui 0,00 Lt (buvo planuota 13000,00 Lt), 13183,00 Lt prekių ir paslaugų įsigijimui, 7674,00 Lt ilgalaikio turto įsigijimui. Taip pat per 2013 metų tris ketvirčius skirta iš Lietuvos kultūros rėmimo fondo (valstybės lėšos) 5000,00 Lt iš jų 3000,00 Lt tarptautiniam ansamblių festivaliui-konkursui „Muzikuokime drauge-2013“ ir 2000,00 Lt respublikiniam meno mokyklų plenerui „Birštono etiudai-2013“, iš Birštono savivaldybės kultūros ir sporto rėmimo fondo skirta 2200,00 Lt dviejų mokinių dalyvavimo tarptautiniame pianistų konkurse Lione (Prancūzija) išlaidoms iš dalies padengti, iš Vaikų socializacijos, pilietinio ir tautinio ugdymo programos skirta 1100,00 Lt projektui „Liaudies daina kitaip, skirta tarmių metams“. 2013-10-01mokėtinų sumų likutis yra 549,00 Lt, gautinų sumų-0,00 Lt. 
            Įstaigos biudžeto asignavimų struktūroje didžiausią išlaidų dalį 93,45 proc. sudaro išlaidos darbo užmokesčiui ir socialiniam draudimui, prekių ir paslaugų naudojimui 6,55 proc., iš jų didžiausią dalį 87,61 proc. sudaro komunalinės paslaugos, ryšių paslaugos 4,78 proc., kitos prekės 3,01 proc., transporto išlaikymas 1,42 proc., spaudiniai 1,24 proc. ir t.t.
            Meno mokykla 2013-09-30 d. finansinės būklės ataskaitos duomenimis ilgalaikio turto likutine verte apskaitė 353518 Lt, iš jo ilgalaikis materialus turtas 353518 Lt, tame tarpe pastatai 328064 Lt, ilgalaikis nematerialaus turto 0,00 Lt, baldai ir biuro įranga 4151 Lt, kitas ilgalaikis materialus turtas 21303 Lt., trumpalaikio turto 62499 Lt, tame tarpe gautinos sumos 7945 Lt,  sukauptos gautinos sumos 52711 Lt, pinigai 1843 Lt ir viso turto 341076 Lt. Finansavimo sumų likutis iš savibaldybės biudžeto 339655 Lt, iš valstybės biudžeto 293 Lt, iš kitų šaltinių 1128 Lt. Įsipareigojimų dalyje trumpalaikiai įsipareigojimai 39209 Lt iš jų sukauptas nepanaudotų atostogų rezervas 34131 Lt (ilgalaikių įsipareigojimų nėra), einamojo laikotarpio perviršis 16475 Lt (atkeliama iš veiklos rezultatų ataskaitos). Finansavimo pajamos iš viso 681151 Lt. Veiklos rezultatų ataskaitoje atvaizduota 30930 Lt pagrindinės veiklos pajamos (mokestis už mokykloje lankomas pamokas), pagrindinės veikos sąnaudos 695606 Lt, iš jų darbo užmokesčio ir soc. draudimo 622849 Lt, turto nusidėvėjimo sąnaudos 10667 Lt, komunalinių paslaugų ir ryšių 35020 Lt, sunaudotų atsargų savikaina 8130 Lt, ir kt. Pagrindinės veiklos 2013 metų trijų ketvirčių perviršis 16475 Lt įskaitant praėjusių metų perviršį 19257 Lt, sukauptas perviršis 35732 Lt.
PASTEBĖJIMAI, IŠVADOS IR REKOMENDACIJOS
	Meno mokykla tvarkydama buhalterinę apskaitą ir rengdama finansines ataskaitas, vadovaujasi Lietuvos Respublikos viešojo sektoriaus atskaitomybės įstatymo ir kitų teisės aktų nustatytais reikalavimais, taiko apskaitos politiką patvirtintą įstaigos direktorės 2010-03-31 įsakymu Nr.VI-43 „Dėl Birštono meno mokyklos apskaitos politikos ir buhalterinės apskaitos tvarkų aprašų tvirtinimo“ Apskaitos politika apima ūkinių operacijų ir kitų įvykių pripažinimo, įvertinimo ir apskaitos principus, metodus ir tvarkas. Meno mokyklos veikla užtikrinama Birštono savivaldybės skiriamu finansavimu, bei jos teikiamų paslaugų poreikiu ir mokesčio už mokslą surinkimo stabilumu. 2013-09-30 dienai mokykloje dirbo 22 pedagogai ir 9 nepedagoginiai darbuotojai iš viso 31 darbuotojas. Visiems darbuotojams yra parengta pareigybių aprašymai. 2013 m. rugsėjo 30 d. duomenimis mokykloje užsiėmimus lankė 188 vaikai ir 14 suaugusiųjų, 2012 m. rugsėjo 30 d. duomenimis lankė 179 vaikai ir 19 suaugusiųjų. Aiškinamieji raštai prie pateiktų finansinių ataskaitų atspindi, įstaigos realią finansinių ataskaitų bei pirminių dokumentų iš kurių šios ataskaitos sudarytos, informaciją.
                   Meno mokyklos darbuotojams tarnybiniai atlyginimai ir kitos darbo apmokėjimo sąlygos nustatytos vadovaujantis Lietuvos Respublikos Vyriausybės 1993-07-08 d. nutarimu Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ ir Lietuvos Respublikos švietimo ir mokslo ministro 2011-07-18 d. įsakymu Nr. V-1315 „Dėl švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašo patvirtinimo“ (su vėlesniais pakeitimais) pagal nustatytus koeficientus bazinės mėnesinės algos dydžiais, darbininkui, valytojai ir sargams minimali mėnesinė alga. Už papildomų darbų atlikimą,  priedas buvo skiriamas raštvedei 2013-02 ir 06 mėnesiais 30 proc. nuo tarnybinio atlyginimo už ūkvedžio funkcijų vykdymą ligos laikotarpiu ir nuo 2013-09-01 iki 12-31 d. 50 proc. nuo tarnybinio atlyginimo  už elektroninio dienyno duomenų suvedimą. Patikrinus darbo užmokesčio priskaitymą ir išskaitas iš darbo užmokesčio nustatyta, kad  mokyklos direktorei L. Raugevičienei už laikotarpį nuo 2013-03-01 iki 11-01d. buvo neteisingai priskaitytas darbo užmokestis, kadangi nuo 2013-03-01 d. direktorė jau neturėjo iki tol turėtų trijų tarifikuotų valandų pagal kurias jai Birštono savivaldybės administracijos direktoriaus  2011-12-30 d. įsakymu Nr. AV-407 buvo nustatytas 28,2 tarnybinio atlyginimo koeficientas, todėl nuo 2013-03-01d. vadovaujantis Lietuvos Respublikos švietimo ir mokslo ministro įsakymo „Dėl švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašo patvirtinimo“ 10.2, 10.3 ir 10.4 punktais neturint kontaktinių valandų turėjo būti nustatytas 26,7 tarnybinio atlyginimo koeficientas, tuo pačiu mažėjo ir 24 proc. priedo suma paskirto nuo tarnybinio atlyginimo koeficiento. Dėl to per minėtą laikotarpį susidarė priskaityto darbo užmokesčio permoka 1672,33 Lt (1270,96 Lt išmokėta suma, 150,51 sodra 9 proc.  ir 250,86 gyv. paj. mokestis 15 proc.) bei priskaityta soc. draudimas nuo priskaityto darbo užmokesčio 30,98 proc. 518,05 Lt iš viso biudžeto lėšų permoka 2190,38 Lt. Pagal teisės aktų reikalavimus permokėta suma turi būti grąžinta į Meno mokyklos biudžeto sąskaitą, ir tuo pačiu turi būti padaryti perskaičiavimai darbuotojų darbo užmokesčio priskaitymuose ir atskaitymuose atstatant permokėtas sumas sodrai ir mokesčių inspekcijai.
                  Patikrinimo metu Meno mokyklos  vadovybei ir kitiems darbuotojams buvo pateiktos rekomendacijos dėl darbo sutarčių sudarymo laikantis Darbo kodekso reikalavimų, dėl mokyklos direktorės dažnai keičiamo darbo grafiko, dėl siuntimo į komandiruotes ir jų įforminimo bei nurodymo komandiruotės tikslo, dėl vidaus kontrolės sistemos sukūrimo, bei jos vykdymo, tai yra, kad būtų įdiegtos tokios vadovybės kontrolės procedūros (taisyklės, tvarkos), kurios užtikrintų efektyvų įstaigos pagrindinių tikslų įgyvendinimą, išvengiant klaidų ūkinių operacijų procese, bei pateikiant  informaciją finansinėse ataskaitose. 
	Patikrinus atostogų suteikimą darbuotojams ir darbo užmokesčio apskaičiavimą už atostogas neatitikimų nenustatyta.
                   Patikrinus komandiruočių išlaidų apmokėjimą darbuotojams, nustatyta, kad 2012 m. buvo nesilaikoma Lietuvos Respublikos Vyriausybės 2004-04-29 d. nutarimu Nr.526 patvirtintų „Tarnybinių komandiruočių išlaidų apmokėjimo biudžetinėse įstaigose taisyklių“ reikalavimų, Meno mokyklos direktoriaus 2010-03-31 d. įsakymu Nr. VI-43  patvirtintos apskaitos politikos „Tarnybinių komandruočių išlaidų apmokėjimo įstaigoje tvarkos” mokyklos direktorei L. Raugevičienei už vienos dienos komandiruotę į Vilnių pagal Birštono savivaldybės administracijos direktoriaus 2012-01-10 d. įsakymą Nr.AK-1 buvo išmokėta 19,50 Lt dienpinigiai, nesilaikant minėtų  teisės aktų reikalavimų permokėta 19,50 Lt suma turi būti grąžinta į savivaldybės biudžetą (kadangi lėšos 2012 m. biudžeto). 
	Patikrinus mobiliojo telefono naudojimą ir išlaidų apmokėjimą Meno mokykloje neatitikimų nenustatyta. 
                   Meno mokykloje 2013-10-01 d. iš besimokančių 188 mokinių 14 mokinių yra gyvenantys ir besimokantys Prienų savivaldybėje ir 33 mokiniai gyvenantys Prienų savivaldybėje ir besimokantys Birštono savivaldybėje. Mušamųjų instrumentų būrelyje 5 mokiniai yra Prienų savivaldybės iš jų 1 besimokantis Birštono savivaldybėje, yra rizika dėl šio būrelio tikslingumo Birštono meno mokykloje. Fortepijono būreliuose 10 mokinių yra Prienų savivaldybės iš jų 6 mokosi Birštono savivaldybėje. Saksofono specialybės 3 mokiniai Prienų sav. iš jų 1 mokosi Birštono sav. Dailės specialybės 7 mokiniai Prienų sav. iš jų 4 mokosi Birštono sav.Dizaino studijoje 7 mokiniai Prienų sav. iš jų 6 mokosi Birštono sav. Ankstyvojo meninio ugdymo programa 6 mokiniai Prienų sav. iš jų 6 mokosi Birštono sav. Smuiko,  akordeono, gitaros, estradinio dainavimo ir klarneto specialybėse iš viso mokosi 9 Prienų sav. iš jų 9 mokosi Birštono sav. 
                   Už mokinių mokslą meno mokykloje per 2012 metus buvo surinkta 49191 Lt, už 2013 metų tris ketvirčius 31238 Lt. 2013-10-01 d. įsiskolinimas už mokslą 7945 Lt, iš jų už rugsėjo mėn. 5455 Lt, ankstesnis įsiskolinimas 2490 Lt tame tarpe 2075 Lt jau nelankančių mokinių ir nesumokėjusių už mokslą skola iš jų 1620 Lt dailės ir muzikos ugdymo bei 455 Lt dizaino studijos. Per 2013 metų rugsėjo mėnesį išlaidos tenkančios neformalaus švietimo ugdymui iš viso su suaugusiais buvo 69096,49 Lt , be suaugusiųjų 66235,94 Lt, atitinkamai vieno asmens vidutinės mėnesio išlaidos su suaugusiaisias 345,48 Lt, be suaugusiųjų 356,11 Lt, tačiau pagal kiekvieną atskirai švietimo ugdymo programą išlaidos vienam asmeniui per mėnesį yra skirtingos. Pvz. pradinis muzikinis ugdymas (estradinis dainavimas) vienam mokiniui per rugsėjo mėnesį sudaro 1321,99 Lt, pagrindinis muzikinis ugdymas (klarnetas) 1202,91 Lt, pradinis muzikinis ugdymas (akordeonas) 1315,14 Lt, pradinis muzikinis ugdymas (klarnetas) 1062,02 Lt, išplėstinis fortepijono kursas 1050,96 Lt, mėgėjų muzikinis ugdymas (estradinis dainavimas) 1062,05 Lt ir t. t. iki mažiausios sumos  vienam asmeniui per mėnesį ankstyvasis muzikinis ugdymas 67,93 Lt.
                   Pagal atliktus įstaigos išlaidų tenkančių kiekvienai neformalaus švietimo programai už 2013 metų rugsėjo mėnesį paskaičiavimus, nustatyta, kad 14 mokinių gyvenančių ir besimokančių bendrojo lavinimo mokyklose  Prienų savivaldybėje ir lankančių neformalųjį ugdymą Birštono meno mokykloje, jų ugdymas Birštono savivaldybės biudžetui kainuoja per mėnesį vidutiniškai 5695,49 Lt, o per metus apie 68345,88 Lt.          
                   Pagal teisės aktų reikalavimus už biudžetinės įstaigos buhalterinės apskaitos organizavimą, finansinės atskaitomybės rengimą, programų vykdymą, išankstinę finansų kontrolę, vidaus kontrolės sukūrimą ir jos organizavimą atsakingi yra įstaigos vadovas ir vyriausias buhalteris.  
	Apibendrinus audito rezultatus Birštono meno mokyklos vadovybei siūlau: 
	Ištaisyti audito metu nustatytus, audito ataskaitoje išdėstytus neatitikimus ir klaidas.                                    Apie rekomendacijų įvykdymą ir neatitikimų ištaisymą iki 2014-01-15 d. prašau informuoti Birštono savivaldybės kontrolės ir audito tarnybą. 
                   Su audito rezultatais ir jo metu nustatytais neatitikimais supažindinta Meno mokyklos direktorė ir vyr. buhalterė taip pat Birštono savivaldybės merė bei administracijos švietimo, kultūros ir sporto sk., biudžeto sk. bei teisės ir personalo sk. vedėjos.

Savivaldybės kontrolierė                                                                       Zita Pranckevičienė
Susipažinau:
Birštono meno mokyklos direktorė                                                        Laimutė Raugevičienė  
Vyr. buhalterė                                                                                         Aušra Dagilytė

